تمت ارشفة منتديات نبع الفرات
سالت قالت:
اتحبني ؟
هل ترا بنات احلى مني؟
هل تتحمل همي؟
هل تثق بي؟
هل ستفارقني يوماً؟
هل ستتهمني بالخيانه يوما ما؟
اكرر سوالي هل تجبني ؟
تحبني سؤالك والي الجواب .. والاسباب اطرحها قبل الاجابات
تكول اتخاف عليه وانت روحي .. وروحك متغيب عن روحي لحضات
يابنات اشوفهن وانت موجود .. ليش العين فاركت نضرة الوجنات
همك همي وشلون صرت متذكر .. من كتلي حزنك مو نزلن الدمعات
جني باخر يوم من دنيتي .. وبس عيوني تشهد ع ذيج اللحضات
صرت انت اني واني انت .. ولغيت بينا كل المسميات
والثقه معدومه واذا كتلي ليش؟ .. لان اخاف عليك من نضرة الشمات
عشت وياك كل تفاصيلك .. بفرحك وبحزنك جنت اطلع الاهاَاَاَت
شلون اكلك روح انه مفاركك .. وشلون تتوقع تطلع مني هالكلمات
والله ماكولها لو روحي طلعت .. ومتبتعد عنك حتى لو ابعدتنا المسافات
مكدر ع فراكك ولو لحضات .. ولو فاركتني كول عليه هذا الشخص مات
اخاف عليك حتى من روحي .. وماعوفك لغيري تروح هيهات
ادري الخيانه مو من اطباعك .. وبعيده عنك كل هاي الشغلات
ومراح اخونك انه فد يوم .. ولا راح اكول ع عشرتك حرامات
عشت وياك احلى ايامي .. حتى حزنها جان احلى الاوقات
وراح يضل نقش حبك بكلبي .. وتريد مني جواب بعد كل مافات
جوابي وبكل سهوله بثلاث كلمات
راح
اعيش بحبك للممات